Miloslav Kudla

Miloslav Kudla (* 7. august 1900, Olomouc, Česko – † 23. január 1976, Olomouc) – menej známy český amatérsky entomológ – lepidopterológ a koleopterológ. Od roku 1932 bol členom České společnosti entomologické a bol tiež jedným zo zakladajúcich členov Vlastivědného spolku muzejního v Olomouci. Národnosti bol českej, povolaním obchodník.

 Biografia 
Miloslav Kudla sa narodil roku 1900 v Olomouc. Po skončení základnej školy absolvoval reálku v Olomouci a vyučil sa za knihovníka v podniku svojho otca. Neskôr pracoval v rodinnom podniku – papiernickom veľkoobchode, ktorý postupne prevzal pod svoje vedenie a riadil ho až do roku 1948, kedy bol jeho podnik socialistickým štátom znárodnený. 

 Entomologické aktivity 
Entomológii sa venoval od svojej mladosti, ale intenzívnejšie sa ňou zaoberá až od roku 1929. 
Zbieral a študoval hlavne motýle (Lepidoptera), ale tiež chrobáky (Coleoptera) a to hlavne čeľaď fúzačovitých (Cerambycidae) Československa a menej tiež čeľaď bystruškovitých (Carabidae). Výskum hmyzu prevádzal hlavne na Morave (okolie Olomouca, v listnatých lesoch u Litovle, na vrchu Kosíři, v Jeseníkoch, viacerých ďalších lokalitách prevažne severnej Moravy), ale tiež na Slovensku (Štúrovo, Nové Zámky, Kraľovany, Čachtice, Považskom Inovci, Margecanoch, vo Vysokých Tatrách a v pohorí Vihorlat). Intenzívne prevádzal hlavne nočné zbery motýľov na svetlo a venoval sa tiež ekológii a faunistike motýľov. Svoje faunistické údaje zhrnul hlavne v svojej najvýznamnejšej práci: „Macrolepidoptera Hrubého Jeseníku.“ (1970). 

Zomrel v roku 1976 v Olomouci vo veku nedožitých 76 rokov. 

Jeho zbierku motýľov prevzal z väčšej časti jeho syn Ludvík Kudla. Časť zbierky motýľov (Macrolepidoptera) z územia Česka (hlavne zo strednej Moravy a Jeseníkov) v počte cca 4 000 kusov je uložená vo Vlastivědném ústavu v Olomouci a v Slezském muzeu v Opavě.

 Zdroje informácií o autorovi 
 Koleška, Z.: 1985, Zpravy Čs. spol. ent. ČSAV Praha, 21: p. 230 – 231 + portrét. 
 Gaedike, R. & Groll, E. K. eds. 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Kudla Miloslav“.
 Groll, E. K. [ed.]: 2006, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Kudla Miloslav“: (internet).

 Bibliografia 
 Kudla, M.: 1942, Několik nových odrůd tesaříků ze Slovenska. 4 pp. 
 Kudla, M.: 1943, Přehled a určovací tabulka všech dosud popsaných forem Rosalia alpina L. Übersicht der Aberrationen von Rosalia alpina alpina L. (Col., Ceramb.). 6 pp., 102 figs.
 Kudla, M., 1946, Pontičtí tesaříci Kosíře.
 Kudla, M., 1949, Doplněk ku článku “Lepidopterologický průzkum Olomoucka“. 4 pp.
 Kudla, M., 1949, Hřbetozubci (Notodontidae) z okolí Olomouce (Lep.). 6 pp.
 Kudla, M., 1949, K výskytu vzácného tesaříka Cornumutila quadrivittata Gelb. ve Vys. Jeseníku.
 Kudla, M., 1949, Pozoruhodné úlovky motýlů na světlo ve vnitřní Olomouci.
 Kudla, M., 1949, Žluté formy vřetenušek v okolí Olomouce.
 Kudla, M., 1950, Drobné zprávy. K vývoji tesaříka Cortodera humeralis Schal. 1 pp.
 Kudla, M.: 1950, † Pplk. Adolf Adámek. Časopis československé společnosti entomologické, XLVII (1 – 2), p. 72 – 73. 
 Kudla, M., 1951, Příspěvek ku poznání biologie našich tesaříků. [Contribution a la connaissance de la biologie des longicornes.] 3 pp. 
 Kudla, M., 1951, Quelques notes sur l'écologie et l'apparition de l'espece Scolitantides orion Pall. (Lep., Lyc.). 3 pp. (in Czech).
 Kudla, M., 1952, Výskyt můry Chariclea delphinii L. u Olomouce. (Noct. Lep.). 2 pp. 
 Kudla, M., 1956, Doplněk k seznamu denních motýlů Kosíře. 3 pp.
 Kudla, M., 1965, Dasypolia templi (Thnbg.) nový druh pro Slovensko. (Lep. Noctuidae). Zprávy Československé společnosti entomologické při ČSAV, 1(4): 17 - 18. 
 Kudla, M., 1965, K ekologii Phymatodes testaceus L. (Col. Cerambycidae). Zprávy Československé společnosti entomologické při ČSAV, 1(5 - 6): 29 - 30.
 Kudla, M., 1965, Nález Eupithecia egenaria Hs. na území naší republiky (Lep. Geometridae). Zprávy Československé společnosti entomologické při ČSAV, 1(5 - 6): 15 - 17.
 Kudla, M., 1966, Další nálezy tesaříků na Olomoucku (Col., Cerambycidae). 2 pp.
 Kudla, M., 1966, Příspěvek k rozšíření Phytometra bractea (F.) a Boarmia maculata Bastelbergeri Hirschke na Moravě (Lep.). 3 pp.
 Kudla, M., 1967, Pozoruhodné nálezy motýlů na severní Moravě. 2 pp.
 Kudla, M.: 1970, Macrolepidoptera Hrubého Jeseníku. Olomouc, Vlastivědný ústav, In: Práce odboru přír. věd VÚ v Olomouci. č. 19, p. 3 - 15.

Kategória:Narodenia v 1900
Kategória:Úmrtia v 1976
Kategória:Osobnosti z Olomouca
Kategória:Českí entomológovia
Kategória:Lepidopterológovia
Kategória:Koleopterológovia